Ειδική συνεδρίαση λογοδοσίας της Περιφερειακής Αρχής – Πότε θα πραγματοποιηθεί

Σας προσκαλούμε σε ειδική συνεδρίαση λογοδοσίας της Περιφερειακής Αρχής για το πρώτο δίμηνο του έτους 2024, σύμφωνα με τις διατάξεις του άρθρου 168Α του Ν. 3852/2010 (A’ 87) όπως προστέθηκε με το άρθρο 17 του ν. 5056/2023 (Α’ 163) . Η συνεδρίαση θα πραγματοποιηθεί δια ζώσης και ταυτόχρονα με τηλεδιάσκεψη, μέσω της υπηρεσίας τηλεδιασκέψεων για τον ευρύτερο Δημόσιο Τομέα e:Presence.gov.gr (https://epresence.gov.gr), την Τρίτη 05 Μαρτίου 2024 και ώρα 11:00 πμ, στην αίθουσα συνεδριάσεων «Λάμπρου Παπαδήμα» (Αινιάνων 6-8, Λαμία)

Στην ημερήσια διάταξη της ειδικής αυτής συνεδρίασης εγγράφονται υποχρεωτικά τα θέματα που επιθυμεί να θέσει κάθε περιφερειακός σύμβουλος, τα οποία αφορούν στα πεπραγμένα της Περιφερειακής Αρχής, εφόσον έχουν κατατεθεί εγγράφως στο Προεδρείο τρεις (3) ημέρες πριν τη συνεδρίαση. Κάθε περιφερειακός σύμβουλος μπορεί να θέσει έως ένα (1) θέμα. Εφόσον έχουν
υποβληθεί συνολικά πάνω από δέκα (10) θέματα διενεργείται κλήρωση από το προεδρείο για τα θέματα που πρόκειται να συζητηθούν και τα οποία πρόκειται να εγγραφούν στην ημερήσια διάταξη.

Στην ημερήσια διάταξη εγγράφονται έως (3) θέματα που προτείνονται από συμβούλους της πλειοψηφίας.

Η παρουσία του Περιφερειάρχη, του αρμόδιου Αντιπεριφερειάρχη ή του Εντεταλμένου περιφερειακού συμβούλου στη συνεδρίαση είναι υποχρεωτική, εφόσον έχει εγγραφεί θέμα της αρμοδιότητάς τους στην ημερήσια διάταξη.
Καταληκτική ημερομηνία υποβολής των θεμάτων ορίζεται η Παρασκευή 01.03.2024 και ώρα 12:00πμ (με αποστολή στο email της Γραμματείας του Περιφερειακού Συμβουλίου)

Η συνεδρίαση θα μεταδοθεί ζωντανά από το κανάλι της Περιφέρειας Στερεάς Ελλάδας στο YouTube.

Το άρθρο Ειδική συνεδρίαση λογοδοσίας της Περιφερειακής Αρχής – Πότε θα πραγματοποιηθεί εμφανίστηκε πρώτα στο Εύβοια Online! Eviaonline.gr Ειδήσεις ΝΕΑ Εύβοια & Στερεά Ελλάδα.